stanford-oval/wikipedia huggingface dataset:
กอล์ฟ
กอล์ฟอาชีพ > การแข่งขันกอล์ฟเมเจอร์หญิง

การแข่งขันกอล์ฟหญิงนั้น ไม่มีกลุ่มรายการเมเจอร์ที่ได้รับการยอมรับทั่วโลกแบบกอล์ฟชาย รายการเมเจอร์ของแอลพีจีเอทัวร์ในสหรัฐ ซึ่งเป็นทัวร์หญิงที่โดดเด่นที่สุด ได้มีความเปลี่ยนแปลงหลายต่อหลายครั้ง โดยครั้งล่าสุดในปีพ.ศ. 2544 ปัจจุบันแอลพีจีเอ (สหรัฐฯ) มีรายการเมเจอร์สี่รายการได้แก่ คราฟต์นาบิสโกแชมเปียนชิป ยูเอสโอเพนหญิง แอลพีจีเอแชมเปียนชิป และบริติชโอเพนหญิง โดยมีเพียงรายการสุดท้ายเท่านั้น ที่ได้รับการยอมรับโดยเลดีส์ยูโรเปียนทัวร์ ร่วมกับเอเวียงมาสเตอร์ส ซึ่งแอลพีจีเอถือว่าเป็นรายการปกติ อย่างไรก็ตาม สิ่งนี้ไม่ได้ส่งผลมากนัก เพราะแอลพีจีเอมีอิทธิพลสูงมากในวงการกอล์ฟสตรี เลดีส์ยูโรเปียนทัวร์ยอมรับเรื่องนี้ โดยการหลีกเลี่ยงการจัดการแข่งขันที่ซ้อนทับกับรายการสามรายการเมเจอร์ในสหรัฐ
ทัวร์ของสมาคมกอล์ฟอาชีพสตรีแห่งญี่ปุ่น ไม่ได้ยอมรับรายการเมเจอร์ใดของแอลพีจีเอสหรัฐหรือเลดีส์ยูโรเปียนทัวร์ แต่มีสามรายการเมเจอร์ของตัวเอง อย่างไรก็ตาม รายการเหล่านี้ไม่ได้รับความสนใจมากนักนอกประเทศญี่ปุ่น
กอล์ฟอาชีพ > การแข่งขันกอล์ฟเมเจอร์อาวุโส

ทัวร์กอล์ฟอาวุโสไม่มีรายการเมเจอร์ที่ได้รับการยอมรับทั่วโลก เช่นเดียวกับในกอล์ฟหญิง ปัจจุบันมีการแข่งขันห้ารายการ ที่ได้รับสถานะเมเจอร์ในแชมเปียนทัวร์ของสหรัฐอเมริกา โดยในอดีตมีการเปลี่ยนแปลงหลายครั้ง แต่ว่าทุกครั้งจะเป็นการเพิ่มรายการใหม่ นั่นหมายความว่ายังไม่มีรายการได้ที่สูญเสียสถานะเมเจอร์ ห้ารายการในปัจจุบันได้แก่ ซีเนียร์พีจีเอแชมเปียนชิป ยูเอสซีเนียร์โอเพน ซีเนียร์บริติชโอเพนแชมเปียนชิป เดอะเทรดิชัน และซีเนียร์เพลเออร์สแชมเปียนชิป จากห้ารายการนี้ ซีเนียร์พีจีเอ เป็นรายการที่เก่าแก่ที่สุด โดยก่อตั้งตั้งแต่ปีพ.ศ. 2480 รายการที่เหลือนั้น เพิ่งเริ่มเมื่อพุทธทศวรรษ 2520 เมื่อทัวร์กอล์ฟอาวุโสเริ่มประสบความสำเร็จทางการค้า แชมเปียนทัวร์ไม่ยอมรับสถานะเมเจอร์ของซีเนียร์บริติชโอเพนจนกระทั่งปีพ.ศ. 2546
ยูโรเปียนซีเนียร์สทัวร์ยอมรับสถานะเมเจอร์เพียงรายการซีเนียร์พีจีเอ และรายการโอเพนทั้งสองรายการ อย่างไรก็ตาม แชมเปียนทัวร์มีอิทธิพลในวงการกอล์ฟอาวุโสมากกว่าอย่างชัดเจน
ดูเพิ่ม

กอล์ฟชิงแชมป์โลก
รายชื่อสนามกอล์ฟ
แหล่งข้อมูลอื่น

สมาคมกอล์ฟแห่งประเทศไทย
The R&A (อังกฤษ)
สมาคมกอล์ฟแห่งสหรัฐอเมริกา เก็บถาวร 2010-05-28 ที่ เวย์แบ็กแมชชีน (อังกฤษ)
| ด ค ก กีฬาในโอลิมปิกฤดูร้อน |
| --- | --- |
กีฬาบังคับ:  กีฬาทางน้ำ ระบำใต้น้ำ  กระโดดน้ำ  ว่ายน้ำมาราธอน  ว่ายน้ำ  โปโลน้ำ  ยิงธนู  กรีฑา  แบดมินตัน  บาสเกตบอล 3x3  มวยสากล  เรือแคนู สลาลม  สปรินท์  จักรยาน บีเอ็มเอ็กซ์  บีเอ็มเอ็กซ์ฟรีสไตล์  เสือภูเขา  ถนน  ลู่  ขี่ม้า ศิลปะบังคับม้า  อีเวนติง  กระโดดข้ามเครื่องกีดขวาง  ฟันดาบ  ฮอกกี้  ฟุตบอล  กอล์ฟ  ยิมนาสติก สากล  ลีลา  แทรมโพลีน  แฮนด์บอล  ยูโด  ปัญจกีฬาสมัยใหม่  เรือพาย  รักบี้ 7 คน  เรือใบ  ยิงปืน  สเกตบอร์ด  ปีนหน้าผา  โต้คลื่น  เทเบิลเทนนิส  เทควันโด  เทนนิส  ไตรกีฬา  วอลเลย์บอล วอลเลย์บอลชายหาด  ยกน้ำหนัก  มวยปล้ำ ฟรีสไตล์  เกรโก-โรมัน 
กีฬาเลือก:  เบสบอล / ซอฟต์บอล  คริกเกต  แฟลกฟุตบอล  ลาครอส  สควอช 
 ดูเพิ่ม: กีฬาในพาราลิมปิก และกีฬาในโอลิมปิกฤดูหนาว 
สนามกอล์ฟเก่าของเซนต์แอนดรูว์ส ในปีพ.ศ. 2434
ภาพที่เชื่อว่า เป็นการเล่นกอล์ฟของจักรพรรดิจีน
ผู้เล่นตีลูกจาก "แท่นตั้งที"
ตัวอย่างผังของหลุมในสนามกอล์ฟ
องศาหน้าไม้ (loft) ของไม้กอล์ฟ
หัวไม้ พัตเตอร์ และหัวเหล็ก
เวดจ์
ไทเกอร์ วู้ด หนึ่งในนักกอล์ฟอาชีพที่มีชื่อเสียงที่สุดในโลก
ภาคใต้ (ประเทศไทย)

| ภาคใต้ |
| --- | --- |
ภูมิภาค
 จากซ้ายบนไปล่างขวา: พระอาทิตย์ตกที่เกาะสมุย อุทยานแห่งชาติตะรุเตา วัดพระมหาธาตุวรมหาวิหาร เขื่อนรัชชประภา และตัวเมืองภูเก็ต
แผนที่ภาคใต้ กำหนดตามสภาพภูมิศาสตร์โดยราชบัณฑิตยสถาน
เมืองใหญ่สุด: หาดใหญ่ (ฝั่งอ่าวไทย) ภูเก็ต (ฝั่งอันดามัน)
จังหวัด:  14 จังหวัด จังหวัดกระบี่ จังหวัดชุมพร จังหวัดตรัง จังหวัดนครศรีธรรมราช จังหวัดนราธิวาส จังหวัดปัตตานี จังหวัดพัทลุง จังหวัดพังงา จังหวัดภูเก็ต จังหวัดยะลา จังหวัดระนอง จังหวัดสงขลา จังหวัดสตูล จังหวัดสุราษฎร์ธานี 
พื้นที่
 • ทั้งหมด: 73,848 ตร.กม. (28,513 ตร.ไมล์)
ประชากร (2565)
 • ทั้งหมด: 9,497,866 คน
 • ความหนาแน่น: 130 คน/ตร.กม. (330 คน/ตร.ไมล์)
ดัชนีการพัฒนามนุษย์
 • HDI (2019): 0.766 (สูง) 
เขตเวลา: UTC+7 (Thailand)
 ส่วนหนึ่งของสารานุกรมประเทศไทย
ภาคใต้ เป็นภูมิภาคหนึ่งของประเทศไทย ตั้งอยู่บนคาบสมุทรมลายู ขนาบด้วยอ่าวไทยทางฝั่งตะวันออก และทะเลอันดามันทางฝั่งตะวันตก มีเนื้อที่รวม 73,848 ตารางกิโลเมตร ความยาวจากเหนือจรดใต้ประมาณ 750 กิโลเมตร ทุกจังหวัดของภาคมีพื้นที่ติดชายฝั่งทะเล ยกเว้นจังหวัดยะลาและจังหวัดพัทลุง
ภูมิศาสตร์ > ที่ตั้งและอาณาเขต

ทิศเหนือ มีพื้นที่ติดต่อกับจังหวัดประจวบคีรีขันธ์ ดินแดนที่อยู่ทางเหนือสุดของภาคคือ อำเภอปะทิวและอำเภอท่าแซะ จังหวัดชุมพร
ทิศตะวันออก มีพื้นที่ติดต่อกับอ่าวไทย ดินแดนบนแผ่นดินใหญ่ที่อยู่ทางตะวันออกสุดของภาคคือ อำเภอตากใบ จังหวัดนราธิวาส
ทิศใต้ มีพื้นที่ติดกับประเทศมาเลเซีย ดินแดนที่อยู่ใต้สุดของภาค (และของประเทศไทย) คือ อำเภอเบตง จังหวัดยะลา
ทิศตะวันตก มีพื้นที่ติดต่อกับทะเลอันดามัน ดินแดนบนแผ่นดินใหญ่ที่อยู่ทางตะวันตกสุดของภาคคือ อำเภอท้ายเหมือง จังหวัดพังงา
ภูมิศาสตร์ > ลักษณะภูมิประเทศ

พื้นที่ส่วนใหญ่เป็นที่ราบ มีทิวเขาที่สำคัญ ได้แก่ ทิวเขาภูเก็ต ทิวเขานครศรีธรรมราช โดยมีทิวเขาสันกาลาคีรี เป็นพรมแดนกั้นระหว่างประเทศไทยกับประเทศมาเลเซีย ทิวเขาในภาคใต้มีความยาวทั้งสิ้น 1,000 กิโลเมตร
แม่น้ำสายสำคัญ ได้แก่ แม่น้ำกระบุรี แม่น้ำหลังสวน แม่น้ำตะกั่วป่า แม่น้ำท่าทอง แม่น้ำพุมดวง แม่น้ำตาปี แม่น้ำปากพนัง แม่น้ำกลาย แม่น้ำตรัง แม่น้ำสายบุรี แม่น้ำปัตตานี และแม่น้ำโกลก
ภาคใต้มีลักษณะภูมิประเทศเป็นคาบสมุทรที่มีทะเลขนาบอยู่ 2 ด้าน คือ ตะวันออกด้านอ่าวไทย และตะวันตกด้านทะเลอันดามัน จังหวัดพัทลุงและจังหวัดยะลาเป็นจังหวัดที่ไม่มีพื้นที่ติดต่อกับทะเลภายนอก ชายหาดฝั่งอ่าวไทยเกิดจากการยกตัวสูง มีที่ราบชายฝั่งทะเลยาว เรียบ กว้าง และน้ำตื้น ทะเลอันดามันมีชายฝั่งยุบต่ำลง มีที่ราบน้อย ชายหาดเว้าแหว่ง เป็นโขดหิน มีหน้าผาสูงชัน
ภูมิประเทศของภาคใต้เต็มไปขุนเขาน้อยใหญ่ โดยเฉพาะบริเวณตอนกลางของภูมิภาค เช่น จังหวัดระนอง จังหวัดชุมพร จังหวัดสุราษฎร์ธานี จังหวัดพังงา จังหวัดนครศรีธรรมราช และจังหวัดกระบี่ โดยมีจุดสูงสุดของภาคใต้อยู่ที่ ยอดเขาหลวง 1,835 เมตร เหนือระดับน้ำทะเลปานกลาง ตั้งอยู่ในอุทยานแห่งชาติเขาหลวง (จังหวัดนครศรีธรรมราช)
ภูมิศาสตร์ > สภาพภูมิอากาศ

ภาคใต้เป็นภูมิอากาศแบบมรสุมเมืองร้อน และโดยที่ภูมิประเทศของภาคใต้มีลักษณะเป็นคาบสมุทรยาวแหลม มีพื้นน้ำขนาบอยู่ทั้งทางด้านตะวันตก และทางด้านตะวันออก จึงทำให้มีฝนตกตลอดปีและเป็นภูมิภาคที่มีฝนตกมากที่สุด อุณหภูมิเคยสูงสุดที่จังหวัดตรัง 39.7 องศาเซลเซียส และอุณหภูมิเคยต่ำสุดที่จังหวัดชุมพร 12.12 องศาเซลเซียส
การแบ่งเขตการปกครอง

ภาคใต้ประกอบด้วย 14 จังหวัด ตามเกณฑ์ของราชบัณฑิตยสภา ดังนี้
| ตราประจำจังหวัด | ชื่อจังหวัด อักษรไทย | ชื่อจังหวัด อักษรโรมัน | จำนวนประชากร (คน) | พื้นที่ (ตร> กม.) | ความหนาแน่น (คน/ตร> กม.) |
| --- | --- | --- | --- | --- | --- |
|  | กระบี่ | Krabi | 469,769 | 4,708.512 | 99.77 |
|  | ชุมพร | Chumphon | 509,650 | 6,010.849 | 84.78 |
|  | ตรัง | Trang | 643,072 | 4,917.519 | 130.77 |
|  | นครศรีธรรมราช | Nakhon Si Thammarat | 1,557,482 | 9,942.502 | 156.64 |
|  | นราธิวาส | Narathiwat | 796,239 | 4,475.430 | 177.91 |
|  | ปัตตานี | Pattani | 709,796 | 1,940.356 | 365.80 |
|  | พังงา | Phang Nga | 267,491 | 4,170.895 | 64.13 |
|  | พัทลุง | Phattalung | 524,857 | 3,424.473 | 153.26 |
|  | ภูเก็ต | Phuket | 402,017 | 543.034 | 740.31 |
|  | ยะลา | Yala | 527,295 | 4,521.078 | 116.63 |
|  | ระนอง | Ranong | 190,399 | 3,298.045 | 57.72 |
|  | สงขลา | Songkhla | 1,424,230 | 7,393.889 | 192.62 |
|  | สตูล | Satun | 319,700 | 2,478.977 | 128.96 |
|  | สุราษฎร์ธานี | Surat Thani | 1,057,581 | 12,891.469 | 82.03 |
นอกจากนี้ ยังมีการแบ่งเป็นภูมิภาคย่อย ได้แก่ การแบ่งตามยุทธศาสตร์ แบ่งเป็น ภาคใต้ตอนบน และภาคใต้ตอนล่าง และการแบ่งตามอุตุนิยมวิทยา แบ่งเป็น ภาคใต้ตะวันออก หรือภาคใต้ฝั่งอ่าวไทย และภาคใต้ตะวันตก หรือภาคใต้ฝั่งอันดามัน โดยการแบ่งตามกรมอุตุนิยมวิทยา จะรวมจังหวัดเพชรบุรีและจังหวัดประจวบคีรีขันธ์เข้ามาด้วย
| แบ่งตามยุทธศาสตร์> ภาคใต้ตอนบน | แบ่งตามยุทธศาสตร์> ภาคใต้ตอนล่าง | แบ่งตามอุตุนิยมวิทยา> ภาคใต้ฝั่งตะวันออก | แบ่งตามอุตุนิยมวิทยา> ภาคใต้ฝั่งตะวันตก |
| --- | --- | --- | --- |
|  จังหวัดกระบี่  จังหวัดชุมพร  จังหวัดนครศรีธรรมราช  จังหวัดพังงา  จังหวัดภูเก็ต  จังหวัดระนอง  จังหวัดสุราษฎร์ธานี |  จังหวัดตรัง  จังหวัดนราธิวาส  จังหวัดปัตตานี  จังหวัดพัทลุง  จังหวัดยะลา  จังหวัดสงขลา  จังหวัดสตูล |  จังหวัดชุมพร  จังหวัดนครศรีธรรมราช  จังหวัดนราธิวาส  จังหวัดประจวบคีรีขันธ์  จังหวัดปัตตานี  จังหวัดพัทลุง  จังหวัดเพชรบุรี  จังหวัดยะลา  จังหวัดสงขลา  จังหวัดสุราษฎร์ธานี |  จังหวัดกระบี่  จังหวัดตรัง  จังหวัดพังงา  จังหวัดภูเก็ต  จังหวัดระนอง  จังหวัดสตูล |
สถิติประชากรแต่ละจังหวัด

| อันดับ | จังหวัด | จำนวน (คน)    (31 ธันวาคม 2558)  | จำนวน (คน)    (31 ธันวาคม 2557)  | จำนวน (คน)    (31 ธันวาคม 2556)  | จำนวน (คน)    (31 ธันวาคม 2555)  | จำนวน (คน)    (31 ธันวาคม 2554)   | จำนวน (คน)   (31 ธันวาคม 2553)   |
| --- | --- | --- | --- | --- | --- | --- | --- |
| 1 | นครศรีธรรมราช | 1,552,530 | 1,548,028 | 1,541,843 | 1,534,887 | 1,526,071 | 1,522,561 |
| 2 | สงขลา | 1,410,577 | 75575 | 1,389,890 | 1,378,574 | 1,367,010 | 1,357,023 |
| 3 | สุราษฎร์ธานี | 1,046,772 | 1,040,230 | 1,031,812 | 1,023,288 | 1,015,072 | 1,000,383 |
| 4 | นราธิวาส | 783,082 | 774,799 | 766,145 | 757,397 | 747,372 | 737,162 |
| 5 | ปัตตานี | 694,023 | 686,186 | 675,764 | 671,615 | 663,485 | 655,259 |
| 6 | ตรัง | 640,793 | 638,746 | 636,043 | 631,920 | 626,708 | 622,659 |
| 7 | พัทลุง | 522,723 | 520,419 | 518,021 | 514,492 | 511,063 | 509,534 |
| 8 | ยะลา | 518,139 | 511,911 | 506,138 | 500,814 | 493,767 | 487,380 |
| 9 | ชุมพร | 505,830 | 500,575 | 498,294 | 495,310 | 492,182 | 489,964 |
| 10 | กระบี่ | 462,101 | 456,811 | 450,890 | 444,967 | 44545454 | 432,704 |
| 11 | ภูเก็ต | 386,605 | 378,364 | 369,522 | 360,905 | 353,847 | 345,067 |
| 12 | สตูล | 315,923 | 312,673 | 309,793 | 305,879 | 301,467 | 297,163 |
| 13 | พังงา | 264,074 | 261,370 | 259,420 | 257,493 | 254,931 | 253,112 |
| 14 | ระนอง | 187,536 | 177,089 | 174,776 | 182,648 | 183,849 | 183,079 |
| — | รวม | 9,290,708 | 9,206,223 | 9,131,425 |  |  |  |
การศึกษา

สถาบันอุดมศึกษาที่สำคัญของภาคใต้ ได้แก่
| --- | --- |
 สถาบันอุดมศึกษาของรัฐและในกำกับของรัฐ มหาวิทยาลัยสงขลานครินทร์ 5 วิทยาเขต  มหาวิทยาลัยทักษิณ 2 วิทยาเขต  มหาวิทยาลัยวลัยลักษณ์  มหาวิทยาลัยเทคโนโลยีราชมงคลศรีวิชัย 3 วิทยาเขต  มหาวิทยาลัยนราธิวาสราชนครินทร์  มหาวิทยาลัยรามคำแหง สาขาวิทยบริการ 4 แห่ง  มหาวิทยาลัยแม่โจ้ วิทยาเขตชุมพร  สถาบันเทคโนโลยีพระจอมเกล้าเจ้าคุณทหารลาดกระบัง วิทยาเขตชุมพรเขตรอุดมศักดิ์  มหาวิทยาลัยการกีฬาแห่งชาติ  4 วิทยาเขต  มหาวิทยาลัยสุโขทัยธรรมาธิราช 2 ศูนย์วิทยบริการ มหาวิทยาลัยราชภัฏ กลุ่มภาคใต้ มหาวิทยาลัยราชภัฏนครศรีธรรมราช  มหาวิทยาลัยราชภัฏภูเก็ต  มหาวิทยาลัยราชภัฏยะลา  มหาวิทยาลัยราชภัฏสงขลา  มหาวิทยาลัยราชภัฏสุราษฎร์ธานี:  สถาบันอุดมศึกษาเอกชน มหาวิทยาลัยตาปี  มหาวิทยาลัยฟาฏอนี  มหาวิทยาลัยหาดใหญ่  วิทยาลัยเทคโนโลยีภาคใต้ สถาบันอุดมศึกษานานาชาติ วิทยาลัยทันตแพทยศาสตร์นานาชาติ มหาวิทยาลัยวลัยลักษณ์ (เทียบเท่าคณะ)  วิทยาลัยนานาชาติ มหาวิทยาลัยสงขลานครินทร์ (เทียบเท่าคณะ)  วิทยาลัยนานาชาติ มหาวิทยาลัยวลัยลักษณ์ (เทียบเท่าคณะ)  วิทยาลัยนานาชาติ มหาวิทยาลัยทักษิณ (เทียบเท่าคณะ)  วิทยาลัยนานาชาติยางพาราไทย-จีน มหาวิทยาลัยสงขลานครินทร์ (เทียบเท่าคณะ)  วิทยาลัยสัตวแพทยศาสตร์อัครราชกุมารี มหาวิทยาลัยวลัยลักษณ์ (เทียบเท่าคณะ)
ประวัติศาสตร์

บริเวณภาคใต้ตอนบน เคยเป็นที่ตั้งของอาณาจักร 3 อาณาจักร ได้แก่
อาณาจักรตามพรลิงก์
อาณาจักรศรีวิชัย
อาณาจักรนครศรีธรรมราช
บริเวณภาคใต้ตอนล่าง เคยเป็นที่ตั้งของอาณาจักรเดียว ได้แก่
อาณาจักรลังกาสุกะ
อาณาจักรปัตตานี
อุทยานแห่งชาติ วนอุทยานแห่งชาติ เขตรักษาพันธุ์สัตว์ป่า

ในภาคใต้เป็นคาบสมุทรมีทิวเขานครศรีธรรมราชกั้นกลางระหว่างชายฝั่งทั้งสอง มีอุทยานแห่งชาติสำคัญหลายแห่ง เช่น
อุทยานแห่งชาติเขาหลวง มีภูเขาที่สูงที่สุดในภูมิภาคที่จังหวัดนครศรีธรรมราช
อุทยานแห่งชาติเขาสก จังหวัดสุราษฎร์ธานี
อุทยานแห่งชาติเขาพนมเบญจา จังหวัดกระบี่
อุทยานแห่งชาติเขาปู่-เขาย่า จังหวัดพัทลุง
อุทยานแห่งชาติศรีพังงา จังหวัดพังงา
อุทยานแห่งชาติน้ำตกโยง จังหวัดนครศรีธรรมราช
อุทยานแห่งชาติเขาน้ำค้าง จังหวัดสงขลา
อุทยานแห่งชาติแก่งกรุง จังหวัดสุราษฎร์ธานี
อุทยานแห่งชาติใต้ร่มเย็น จังหวัดสุราษฎร์ธานี
อุทยานแห่งชาติบางลาง จังหวัดยะลา
อุทยานแห่งชาติน้ำตกหงาว จังหวัดระนอง
อุทยานแห่งชาติบูโด-สุไหงปาดี จังหวัดนราธิวาส
อุทยานแห่งชาติน้ำตกสี่ขีด จังหวัดนครศรีธรรมราช
อุทยานแห่งชาติคลองพนม จังหวัดสุราษฎร์ธานี
อุทยานแห่งชาติตะรุเตา จังหวัดสตูล
อุทยานแห่งชาติทะเลบัน จังหวัดสตูล
อุทยานแห่งชาติหมู่เกาะอ่างทอง จังหวัดสุราษฎร์ธานี
อุทยานแห่งชาติพังงา จังหวัดพังงา
อุทยานแห่งชาติเกาะสุรินทร์ จังหวัดพังงา
อุทยานแห่งชาติสิรินาถ จังหวัดภูเก็ต
อุทยานแห่งชาติหาดเจ้าไหม จังหวัดตรัง
อุทยานแห่งชาติสิมิลัน จังหวัดพังงา
อุทยานแห่งชาติแหลมสน จังหวัดระนอง
อุทยานแห่งชาติหาดนพรัตน์ธารา-หมู่เกาะพีพี จังหวัดกระบี่
อุทยานแห่งชาติหาดเภตรา จังหวัดสตูล
อุทยานแห่งชาติเขาลำปี-หาดท้ายเหมือง จังหวัดพังงา
อุทยานแห่งชาติเกาะลันตา จังหวัดกระบี่
อุทยานแห่งชาติเขาหลัก-ลำรู่ จังหวัดพังงา
อุทยานแห่งชาติธารโบกขรณี จังหวัดกระบี่
อุทยานแห่งชาติหมู่เกาะชุมพร จังหวัดชุมพร
อุทยานแห่งชาติกระบุรี จังหวัดระนอง
อุทยานแห่งชาติหมู่เกาะทะเลใต้ จังหวัดนครศรีธรรมราช
อุทยานแห่งชาติเขานัน จังหวัดนครศรีธรรมราช
เขื่อน

เขื่อนของการไฟฟ้าฝ่ายผลิตแห่งประเทศไทย ที่สำคัญ ได้แก่
เขื่อนรัชประภา จังหวัดสุราษฎร์ธานี
เขื่อนบางลาง จังหวัดยะลา
วัฒนธรรม > โนรา

โนรา เป็นศิลปะการแสดงพื้นบ้านของภาคใต้ โดยเฉพาะมีท่ารำที่อ่อนช้อย สวยงาม บทร้องเป็นกลอนสด ผู้ขับร้องต้องใช้ปฏิภาณไหวพริบ สรรหาคำให้สัมผัสกันได้อย่างฉับไว มีความหมายทั้งบทร้อง ท่ารำและเครื่องแต่งกายเครื่องดนตรีประกอบด้วย กลอง ทับคู่ ฉิ่งโหม่ง ปี่ใน และกรับ ปัจจุบันพัฒนาเอาเครื่องดนตรีสากลเข้าร่วมด้วย แต่เดิมนิยมใช้ผู้ชายล้วนแสดง แต่ปัจจุบันมีผู้หญิงเข้าไปแสดงด้วย
วัฒนธรรม > หนังตะลุง

หนังตะลุง คือ ศิลปะการแสดงประจำท้องถิ่นอย่างหนึ่งของภาคใต้ เป็นการเล่าเรื่องราวที่ผูกร้อยเป็นนิยาย ดำเนินเรื่องด้วยบทร้อยกรองที่ขับร้องเป็นสำเนียงท้องถิ่น หรือที่เรียกกันว่าการ "ว่าบท" มีบทสนทนาแทรกเป็นระยะ และใช้การแสดงเงาบนจอผ้าเป็นสิ่งดึงดูดสายตาของผู้ชม ซึ่งการว่าบท การสนทนา และการแสดงเงานี้ 25นายหนังตะลุงเป็นคนแสดงเองทั้งหมด
หนังตะลุงเป็นมหรสพที่นิยมแพร่หลายอย่างยิ่งมาเป็นเวลานาน โดยเฉพาะในยุคสมัยก่อนที่จะมีไฟฟ้าใช้กันทั่วถึงทุกหมู่บ้านอย่างในปัจจุบัน หนังตะลุงแสดงได้ทั้งในงานบุญและงานศพ ดังนั้นงานวัด งานศพ หรืองานเฉลิมฉลองที่สำคัญจึงมักมีหนังตะลุงมาแสดงให้ชมด้วยเสมอ
แต่เมื่อเวลาผ่านไป หนังตะลุงกลับกลายเป็นความบันเทิงที่ต้องจัดหามาในราคาที่ "แพงและยุ่งยากกว่า" เมื่อเทียบกับภาพยนตร์ เพราะการจ้างหนังตะลุงมาแสดง เจ้าภาพต้องจัดทำโรงหนังเตรียมไว้ให้ และเพราะหนังตะลุงต้องใช้แรงงานคน (และฝีมือ) มากกว่าการฉายภาพยนตร์ ค่าจ้างต่อคืนจึงแพงกว่า ยุคที่การฉายภาพยนตร์เฟื่องฟู หนังตะลุงและการแสดงท้องถิ่นอื่นๆ เช่น มโนราห์ รองแง็ง ฯลฯ ก็ซบเซาลง ยิ่งเมื่อเข้าสู่ยุคที่ทุกบ้านมีโทรทัศน์ดู ละครโทรทัศน์จึงเป็นความบันเทิงราคาถูกและสะดวกสบาย ที่มาแย่งความสนใจไปจากศิลปะพื้นบ้านเสียเกือบหมด
ปัจจุบัน โครงการศิลปินแห่งชาติ สำนักงานคณะกรรมการวัฒนธรรมแห่งชาติ ได้ส่งเสริมให้มีการอนุรักษ์และสืบทอดศิลปะการแสดงหนังตะลุงให้แก่อนุชนรุ่นหลัง เพื่อรักษามรดกทางวัฒนธรรมอันทรงคุณค่านี้ให้คงอยู่สืบไป
วัฒนธรรม > ภาษา

ภาคใต้มีภาษาพูดประจำถิ่นที่ห้วนๆสั้นๆเป็นเอกลักษณ์ เรียกว่า “ภาษาใต้หรือแหลงใต้” ส่วนกลุ่มคนที่อยู่แถบชายแดนไทย-มาเลเซียนิยมพูดภาษายาวีหรือภาษามาเลเซีย 
ตัวอย่างภาษาพูดภาคใต้ เช่น แหลง (พูด) หรอย (อร่อย) ทำไหร (ทำอะไร) เมี้ยว. (เหมียว) มนถิน (มนทิน) บางท้องถิ่นใช้ภาษายาวี เพราะนับถือศาสนาอิสลาม
การแต่งกายภาคใต้ ภาคนี้มีการแต่งกายต่างกันตามเชื้อชาติ ถ้าเชื้อสายจีนจะแต่งแบบจีน ถ้าเป็นมุสลิม ก็จะแต่งคล้ายกับชาวมาเลเซีย[ต้องการอ้างอิง]
ดูเพิ่ม

รายชื่อจังหวัดภาคใต้ของประเทศไทยเรียงตามผลิตภัณฑ์มวลรวมภายในจังหวัด
รายชื่อจังหวัดภาคใต้ของประเทศไทยเรียงตามความหนาแน่นของประชากร
ชายฝั่งทะเลในภาคใต้
ไทยลีก 3 ฤดูกาล 2564–65 – โซนภาคตะวันตก

| --- | --- |

ฤดูกาล: 2564–65
วันที่: 18 กันยายน 2564 – 27 กุมภาพันธ์ 2565
ทีมชนะเลิศ: สระบุรี ยูไนเต็ด
ตกชั้น: บางปะอิน อยุธยา
รอบระดับประเทศ: สระบุรี ยูไนเต็ด มหาวิทยาลัยปทุมธานี
จำนวนนัด: 110
จำนวนประตู: 270 (2.45 ประตูต่อนัด)
ผู้ทำประตูสูงสุด: กิลเบอร์ตี้ ซิลวา เนเวส สิริชัย ลำพุทธา (10 ประตู)
ทีมเหย้า ชนะสูงสุด: 6 ประตู อ่างทอง 6–0 สมุทรสงคราม (7 พฤศจิกายน 2564) อ่างทอง 6–0 สิงห์ระฆังทอง กาญจนบุรี (5 กุมภาพันธ์ 2565)
ทีมเยือน ชนะสูงสุด: 4 ประตู ชัยนาท ยูไนเต็ด 0–4 สิงห์ระฆังทอง กาญจนบุรี (18 กันยายน 2564) อัสสัมชัญ ยูไนเต็ด 0–4 สิงห์ระฆังทอง กาญจนบุรี (23 ตุลาคม 2564) หัวหิน ซิตี้ 1–5 สระบุรี ยูไนเต็ด (12 กุมภาพันธ์ 2565)
จำนวนประตูสูงสุด: 6 ประตู อ่างทอง 6–0 สมุทรสงคราม (7 พฤศจิกายน 2564) อ่างทอง 4–2 อัสสัมชัญ ยูไนเต็ด (21 พฤศจิกายน 2564) อัสสัมชัญ ยูไนเต็ด 4–2 หัวหิน ซิตี้ (16 มกราคม 2565) อ่างทอง 6–0 สิงห์ระฆังทอง กาญจนบุรี (5 กุมภาพันธ์ 2565)
ชนะติดต่อกัน มากที่สุด: 6 นัด ทวีวัฒนา สมุทรสาคร ยูไนเต็ด
ไม่แพ้ติดต่อกัน มากที่สุด: 16 นัด มหาวิทยาลัยปทุมธานี
ไม่ชนะติดต่อกัน มากที่สุด: 15 นัด ชัยนาท ยูไนเต็ด
แพ้ติดต่อกัน มากที่สุด: 7 นัด สมุทรสงคราม
จำนวนผู้ชมสูงสุด: 1,115 คน สระบุรี ยูไนเต็ด 1–1 ชัยนาท ยูไนเต็ด (10 ตุลาคม 2564)
จำนวนผู้ชมต่ำสุด: 0 คน
จำนวนผู้ชมรวม: 11,566 คน
จำนวนผู้ชมเฉลี่ย: 178 คน
← 2563–64 2565–66 →  สถิติทั้งหมดปรับปรุงล่าสุดในวันที่ 27 กุมภาพันธ์ 2565
ไทยลีก 3 ฤดูกาล 2564–65 โซนภาคตะวันตก เป็นส่วนหนึ่งของการแข่งขันไทยลีก 3 ฤดูกาล 2564–65 ซึ่งเป็นการแข่งขันในระดับที่ 3 ในระบบลีกฟุตบอลไทย และเป็นการแข่งขันฤดูกาลที่ 5 ของไทยลีก 3 นับตั้งแต่ก่อตั้งลีกเมื่อ พ.ศ. 2560
สโมสร

สมุทรสงคราม
สิงห์ระฆังทอง กาญจนบุรี
หัวหิน ซิตี้
อ่างทอง
class=notpageimage|
ที่ตั้งของสโมสรในการแข่งขันไทยลีก 3 ฤดูกาล 2564–65 – โซนภาคตะวันตก
กาญจนพัฒน์
class=notpageimage|
สโมสรที่เข้าแข่งขันในฤดูกาล 2564–65 โซนภาคตะวันตก มีจำนวน 11 สโมสร โดยแบ่งเป็นสโมสรจากฤดูกาล 2563–64 จำนวน 10 สโมสร และสโมสรที่กลับมาส่งทีม หลังแจ้งพักทีมในฤดูกาล 2563–64 จำนวน 1 สโมสร
สโมสร > สนามเหย้า ที่ตั้ง และผลงานฤดูกาลที่แล้ว

| สโมสร | ที่ตั้ง | สนามเหย้า | ความจุ | อันดับฤดูกาล 2563–64 |
| --- | --- | --- | --- | --- |
| กาญจนพัฒน์ | ปทุมธานี (ธัญบุรี)  | สนามกีฬามหาวิทยาลัยนอร์ทกรุงเทพ วิทยาเขตรังสิต |  | 11 |
| ชัยนาท ยูไนเต็ด | ชัยนาท (หนองมะโมง)  | สนามกีฬาอำเภอหนองมะโมง | 1,000 | 99 !พักทีม |
| ทวีวัฒนา สมุทรสาคร ยูไนเต็ด | กรุงเทพมหานคร (ทวีวัฒนา)  | สนามกีฬามหาวิทยาลัยกรุงเทพธนบุรี | 1,000 | 12 |
| บางปะอิน อยุธยา | พระนครศรีอยุธยา (พระนครศรีอยุธยา)  | สนามกีฬาจังหวัดพระนครศรีอยุธยา | 6,000 | 5 |
| มหาวิทยาลัยปทุมธานี | พระนครศรีอยุธยา (บางไทร)  | สนามกีฬาราชคราม สปอร์ตคลับ บางไทร | 1,000 | 7 |
| สมุทรสงคราม | สมุทรสงคราม (เมืองสมุทรสงคราม)  | สนามกีฬากลางจังหวัดสมุทรสงคราม | 6,000 | 10 |
| สระบุรี ยูไนเต็ด | สระบุรี (เมืองสระบุรี)  | สนามกีฬากลางจังหวัดสระบุรี | 7,000 | 8 |

| สิงห์ระฆังทอง กาญจนบุรี | กาญจนบุรี (เมืองกาญจนบุรี)  | สนามกีฬาเทศบาลเมืองกาญจนบุรี |  | 4 |
| หัวหิน ซิตี้ | ประจวบคีรีขันธ์ (หัวหิน)  | สนามกีฬาเทศบาลเมืองหัวหิน (เขาตะเกียบ) | 3,000 | 9 |
| อัสสัมชัญ ยูไนเต็ด | กรุงเทพมหานคร (บางแค)  | สนามกีฬาว่องประชานุกูล |  | 6 |
| อ่างทอง | อ่างทอง (อ่างทอง)  | สนามองค์การบริหารส่วนจังหวัดอ่างทอง | 5,000 | 3 |
สโมสร > ข้อมูลสโมสร

| สโมสร | หัวหน้าผู้ฝึกสอน | กัปตันทีม | ผู้ผลิตชุด |
| --- | --- | --- | --- |
| กาญจนพัฒน์ |  ยศกร ศิลาเกษ |  ณรงค์ วิเศษศรี | เอพีดี สปอร์ต |
| ชัยนาท ยูไนเต็ด |  วิษณุพงษ์ ทองเจิม |  อานนท์ บุษผา | พีบี ดีไซน์ |
| ทวีวัฒนา สมุทรสาคร ยูไนเต็ด |  ดาเนียล ฆิเตลอส |  ลูคัส แดเนียล | คูล สปอร์ต |
| บางปะอิน อยุธยา |  ณัฐพร พันธุ์ฤทธิ์ |  นราวิชญ์ เก้าสันเทียะ | เวอร์ซุส |
| มหาวิทยาลัยปทุมธานี |  วรพรรณ ตุ่นต้น |  สุชนม์ สงวนดี | พีแกน |
| สมุทรสงคราม |  ชลทิศ กรุดเที่ยง |  ฐากร วิกยพันธุ์ | โอกาเนะ |
| สระบุรี ยูไนเต็ด |  ชูศักดิ์ ศรีภูมิ |  สามารถ ปัญญา | ทีดับเบิ้ลยู สปอร์ต |
| สิงห์ระฆังทอง กาญจนบุรี |  กฤตณรงค์ เฮาเลิศ |  ชินดนัย วงษ์ประเสริฐ | โปโลเมกเกอร์ |
| หัวหิน ซิตี้ |  จิระเดช แสงสง่า |  จิระเดช แสงสง่า | ว้าว |
| อัสสัมชัญ ยูไนเต็ด |  ธร สอระภูมิ |  สรชัช ชูเมือง | เอฟบีที |
| อ่างทอง |  ยุทธพงษ์ บุญอำพร |  กมล โพธิ์ทอง | โวลต์ |
สโมสร > ผู้เล่นต่างชาติ

สำหรับการขึ้นทะเบียนผู้เล่นต่างชาติ กำหนดให้เป็นนักกีฬาฟุตบอลต่างชาติสัญชาติทั่วไปไม่เกิน 3 คน
| --- | --- |
: ผู้เล่นต่างชาติทั่วไป
: ผู้เล่นต่างชาติ (เอเชีย)
: ผู้เล่นต่างชาติ (อาเซียน)
: ไม่มีการลงทะเบียนผู้เล่นต่างชาติ
| สโมสร | เลก | ผู้เล่นรายที่ 1 | ผู้เล่นรายที่ 2 | ผู้เล่นรายที่ 3 |
| --- | --- | --- | --- | --- |
| กาญจนพัฒน์ | เลกที่ 1 |  Ozor Enoch  |  Rhoda Matthew Kenneth |  แอดดิสัน อัลวิส จี โอลีเวย์รา  |
| กาญจนพัฒน์ | เลกที่ 2 |  Juan Francisco Odorisio  |  Rhoda Matthew Kenneth |  Alexis Emanuel Vaiani  |
| ชัยนาท ยูไนเต็ด | เลกที่ 1 |  อองรี โจแอล |  โคเน่ อาบูบาก้า  |  วัลซี จูเนียร์  |
| ชัยนาท ยูไนเต็ด | เลกที่ 2 |  อองรี โจแอล |  เดนนิส บอร์กีเต้ บอร์เตียร์  |  |
| ทวีวัฒนา สมุทรสาคร ยูไนเต็ด | เลกที่ 1 |  ลูคัส แดเนียล |  ลิซาโร่ รามิโร่ |  ฆวน มานูเอล อลอย  |
| ทวีวัฒนา สมุทรสาคร ยูไนเต็ด | เลกที่ 2 |  ลูคัส แดเนียล |  ลิซาโร่ รามิโร่ |  John Steven Cabrera Ortiz  |
| บางปะอิน อยุธยา | เลกที่ 1 |  Breno Souza Dias |  |  |
| บางปะอิน อยุธยา | เลกที่ 2 |  Breno Souza Dias |  |  |
| มหาวิทยาลัยปทุมธานี | เลกที่ 1 |  เดนนิส บอร์กีเต้ บอร์เตียร์  |  กิลเบอร์ตี้ ซิลวา เนเวส |  Yusaku Yamadera  |
| มหาวิทยาลัยปทุมธานี | เลกที่ 2 |  โจซิมาร์ ติอาโก ดา ซิลวา  |  กิลเบอร์ตี้ ซิลวา เนเวส |  Milad Sasani Nezhad  |
| สมุทรสงคราม | เลกที่ 1 |  Amagwe Clement Nana |  Adoo Daniel Ikuukunee  |  |
| สมุทรสงคราม | เลกที่ 2 |  Amagwe Clement Nana |  Sylla Sekou Nana  |  |
| สระบุรี ยูไนเต็ด | เลกที่ 1 |  มูซา อบาการ์  |  เมห์ดี ชาโจอี  |  เรียล โทมิกาฮาระ |
| สระบุรี ยูไนเต็ด | เลกที่ 2 |  โคเน่ อาบูบาก้า  |  โดกลัส ทาร์ดิน  |  เรียล โทมิกาฮาระ |
| สิงห์ระฆังทอง กาญจนบุรี | เลกที่ 1 |  ดียารา อาบูบากา  |  ลูคัส มาสซาโร่  |  เค็นโตะ นางาซากิ  |
| สิงห์ระฆังทอง กาญจนบุรี | เลกที่ 2 |  Omotosho Shola Jimmy  |  Adams Ismail  |  |
| หัวหิน ซิตี้ | เลกที่ 1 |  มอร์ซี โมฮัมเหม็ด |  อามีร์ มุสตาฟา  |  Daniel Measah |
| หัวหิน ซิตี้ | เลกที่ 2 |  มอร์ซี โมฮัมเหม็ด |  Ehab Esam Zakaria Elgeziry  |  Daniel Measah |
| อัสสัมชัญ ยูไนเต็ด | เลกที่ 1 |  |  |  |
| อัสสัมชัญ ยูไนเต็ด | เลกที่ 2 |  |  |  |
| อ่างทอง | เลกที่ 1 |  ราฟาเอล คามารา |  เรนาน โอลีเวย์รา |  อิสลาม โอซาม่า |
| อ่างทอง | เลกที่ 2 |  ราฟาเอล คามารา |  เรนาน โอลีเวย์รา |  อิสลาม โอซาม่า |
สโมสร > การเปลี่ยนแปลงที่ตั้ง และอัตลักษณ์

สิงห์ระฆังทอง กาญจนบุรี มีการเปลี่ยนโลโก้ใหม่
กาญจนพัฒน์ ย้ายไปใช้สนามกีฬามหาวิทยาลัยนอร์ทกรุงเทพ วิทยาเขตรังสิต แทนสนามกีฬามหาวิทยาลัยเทคโนโลยีราชมงคลธัญบุรี
สโมสร > การเปลี่ยนแปลงผู้จัดการทีม

| สโมสร | ผู้จัดการทีมที่ออก | สาเหตุที่ออก | วันที่ออก | อันดับในตารางคะแนน | ผู้จัดการทีมที่เข้าแทน | วันที่เข้า |
| --- | --- | --- | --- | --- | --- | --- |
| ทวีวัฒนา สมุทรสาคร ยูไนเต็ด |  ศรานุวัฒน์ นุศาสตร์สังข์ | ปรับโครงสร้าง | มิถุนายน 2564 | ก่อนเริ่มฤดูกาล |  จิรวัฒน์ ใจสม | มิถุนายน 2564 |
| ทวีวัฒนา สมุทรสาคร ยูไนเต็ด |  จิรวัฒน์ ใจสม | แยกทาง | ตุลาคม 2564 | อันดับที่ 10 |  ดาเนียล ฆิเตลอส | พฤศจิกายน 2564 |
| สมุทรสงคราม |  ภานุพงษ์ ฉิมผูก | ลาออก | พฤศจิกายน 2564 | อันดับที่ 11 |  ชลทิศ กรุดเที่ยง | 4 พฤศจิกายน 2564 |
| สิงห์ระฆังทอง กาญจนบุรี |  พันธุ์นารายณ์ พันธุ์ศิริ | แยกทาง | 8 ธันวาคม 2564 | อันดับที่ 2 |  กฤตณรงค์ เฮาเลิศ | 13 มกราคม 2565 |
| ชัยนาท ยูไนเต็ด |  สมเด็จ หิตเทศ | แยกทาง | ธันวาคม 2564 | อันดับที่ 9 |  วิษณุพงษ์ ทองเจิม | 20 ธันวาคม 2564 |
| กาญจนพัฒน์ |  เทเวศน์ กมลสินธุ์ | แยกทาง | มกราคม 2565 | อันดับที่ 8 |  ยศกร ศิลาเกษ | มกราคม 2565 |
ตารางคะแนน > อันดับ

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | สระบุรี ยูไนเต็ด (C, Q) | 20 | 14 | 3 | 3 | 36 | 17 | +19 | 45 | เข้ารอบแข่งขันในรอบระดับประเทศ |
| 2 | มหาวิทยาลัยปทุมธานี (Q) | 20 | 10 | 9 | 1 | 30 | 13 | +17 | 39 | เข้ารอบแข่งขันในรอบระดับประเทศ |
| 3 | หัวหิน ซิตี้ | 20 | 10 | 3 | 7 | 31 | 19 | +12 | 33 |  |
| 4 | สิงห์ระฆังทอง กาญจนบุรี | 20 | 9 | 4 | 7 | 28 | 29 | −1 | 31 |  |
| 5 | อัสสัมชัญ ยูไนเต็ด | 20 | 8 | 4 | 8 | 28 | 25 | +3 | 28 |  |
| 6 | อ่างทอง | 20 | 7 | 6 | 7 | 29 | 22 | +7 | 27 |  |
| 7 | ทวีวัฒนา สมุทรสาคร ยูไนเต็ด | 20 | 8 | 1 | 11 | 22 | 32 | −10 | 25 |  |
| 8 | กาญจนพัฒน์ | 20 | 6 | 3 | 11 | 15 | 22 | −7 | 21 |  |
| 9 | ชัยนาท ยูไนเต็ด | 20 | 3 | 10 | 7 | 17 | 28 | −11 | 19 |  |
| 10 | สมุทรสงคราม | 20 | 5 | 4 | 11 | 17 | 32 | −15 | 19 |  |
| 11 | บางปะอิน อยุธยา (R) | 20 | 5 | 3 | 12 | 17 | 31 | −14 | 18 | ตกชั้นสู่ไทยแลนด์ อเมเจอร์ลีก |
แหล่งข้อมูล: ไทยลีก 3
กฏการจัดอันดับ: : 1.คะแนนรวม 2.ผลต่างประตูได้-เสีย 3.จำนวนประตูได้ 
4.จำนวนนัดที่ชนะ 
 : 1.คะแนนรวม 2.ผลการแข่งขันของทีมที่คะแนนเท่ากัน 3.ผลต่างประตูได้-เสียของทีมที่คะแนนเท่ากัน 4.จำนวนประตูได้ของทีมที่คะแนนเท่ากัน 5.ผลต่างประตูได้-เสียทั้งหมด 6.จำนวนประตูได้ทั้งหมด 7.คะแนนใบเหลือง-ใบแดง 8.เพลย์ออฟ
 ชนะเลิศ;  ผ่านเข้าสู่รอบที่ระบุ;  ตกชั้น
Notes:
1 2  ชัยนาท ยูไนเต็ดและสมุทรสงครามมีผลเฮด-ทู-เฮดเสมอกัน: ชัยนาท ยูไนเต็ด 2–1 สมุทรสงคราม, สมุทรสงคราม 3–2 ชัยนาท ยูไนเต็ด แต่ชัยนาท ยูไนเต็ดมีผลต่างประตูได้เสียโดยรวมดีกว่า